(UPDATE) BAGUIO CITY - Binayadanen ti Abra Electric Cooperative (Abreco) ti 7 million pesos nga utang dagitoy iti Aboitiz Power Renewables Inc. (APRI).
Sigun kenni Abra Electric Cooperative (Abreco) general manager Loreto Seares Jr., binayadanda ti nasao a gatad tapno saan a mapasaran ti nasaknap a brownout iti nasao a probinsya.
Inlawlawag pay ti opisyal nga awan ti kinaagpaysuna ti immuna a damag a 13.7 million ti utangda iti APRI .
Kinuna ti opisyal nga idi napalabas nga aldaw ket dagus a nangipatulod iti surat ti ABRECO iti APRI para iti pannakaitantan ti intudingda nga aldaw agingga intun Miyerkules wenno intun bigat.
Inlawlawag pay ni Seares nga saanda a dagus a nakabayad iti APRI gaputa dumanon iti 16 milyon pesos ti nailista dagitoy a damages gapu iti panagdalyasat ti bagyo a Mario ken Luis.
Karamaan ditoy ti pannakadadael dagiti power lines ti ABRECO , pannakadadael ti 24 kilometers power distribution lines , 150 electric poles a narba ken pannakadadael ti transformers, kilowatt hour meters, conductors insulators ken line devices dagitoy a nang-apektar iti duapulo ket pito a munisipyo ti Abra.
Impanamnama ti ABRECO kadagiti consumer-membersda sadiay nga saanen dagitoy a mapasaran ti brownout gaputa awanen ti baydanda nga utang iti APRI.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn